钦定古今图书集成/理学汇编/学行典/第253卷 > 田学周
## 钦定古今图书集成/理学汇编/学行典/第253卷 > 田学周

按《处州府志》：“田学周，字以礼，缙云人。由太学生授鸿
胪序班。正直谦朴，庐墓不仕。平生多慕义乐道，人善，
虽衾影无越礼。子正春，官司李，戒以尚德缓刑，弗旷
厥职。后正春以俸入为寿，必诘所以始享之，即捐其
半，置田三十馀亩，助宗祠为祭祀需。曰：‘俾吾祖宗族
人世世拜朝廷赐。乡人有以缓急告，无不予’。尤喜解”
纷排难，杜塞讼端，里为之化。享年七十有奇。郡邑六
举乡饮，卒之日远近流涕。